Τα ΛΟΑΤ+ άτομα στην Ουγγαρία αντιμετωπίζουν νομικές και κοινωνικές προκλήσεις που δεν αντιμετωπίζουν οι μη-ΛΟΑΤ+ κάτοικοι. Η ομοφυλοφιλία είναι νόμιμη στην Ουγγαρία τόσο για άνδρες όσο και για γυναίκες. Οι διακρίσεις λόγω σεξουαλικού προσανατολισμού και φύλου απαγορεύονται στη χώρα. Ωστόσο, τα νοικοκυριά με επικεφαλής ομόφυλα ζευγάρια δεν έχουν τα ίδια νομικά δικαιώματα που διαθέτουν τα ετεροφυλόφιλα παντρεμένα ζευγάρια. Το σύμφωνο συμβίωσης για ομόφυλα ζευγάρια νομιμοποιήθηκε το 2009, αλλά ο γάμος ομοφύλων απαγορεύεται συνταγματικά από το 2012.

Η ουγγρική κυβέρνηση έχει εγκρίνει νομοθεσία που περιορίζει τα πολιτικά δικαιώματα των ΛΟΑΤ+ Ούγγρων – όπως ο τερματισμός της νομικής αναγνώρισης των τρανς Ούγγρων και η απαγόρευση προβολής περιεχομένου ΛΟΑΤ+ για ανηλίκους. Αυτή η τάση συνεχίζεται υπό την κυβέρνηση Φιντές του Βίκτορ Όρμπαν. Η Ουγγαρία βρίσκετε στης τελευταίες θέσεις αναφορικά με τα δικαιώματα ΛΟΑΤ+ στην ΕΕ. Τον Ιούνιο του 2021, η Ουγγαρία ψήφισε νόμο κατά των ΛΟΑΤ+ για την απαγόρευση της «ομοφυλοφιλικής και τρανσεξουαλικής προπαγάνδας» που ισχύει από την 1η Ιουλίου. Ο νόμος έχει καταδικαστεί από δεκαεπτά χώρες της ΕΕ μέχρι στιγμής(μαζί και της Ελλάδας). Επίσης, τον Ιούλιο του 2021, η Επιτροπή της ΕΕ ξεκίνησε νομικές ενέργειες κατά της Ουγγαρίας και της Πολωνίας για παραβιάσεις των θεμελιωδών δικαιωμάτων των ΛΟΑΤ+ ατόμων: "Η Ευρώπη δεν θα επιτρέψει ποτέ να στιγματιστούν τμήματα της κοινωνίας μας." Παρόμοιους νόμους είχε εφαρμόσει η Ρωσία από το 2013.

Αναγνώριση των σχέσεων ατόμων του ίδιου φύλου
---------------------------------------------

Η μη καταγεγραμμένη συμβίωση αναγνωρίζεται από το 1996. Ισχύει για κάθε ζευγάρι που ζει μαζί σε οικονομική και σεξουαλική σχέση (γάμος κοινού δικαίου), συμπεριλαμβανομένων ζευγαριών του ιδίου φύλου. Σε αυτήν την περίπτωση δεν απαιτείται επίσημη εγγραφή. Ο νόμος παρέχει συγκεκριμένα δικαιώματα και οφέλη σε δύο άτομα που συμβιούν μαζί. Η μη καταγεγραμμένη συμβίωση ορίζεται στον Αστικό Κώδικα της χώρας «όταν δύο άτομα ζουν εκτός γάμου σε μια συναισθηματική και οικονομική κοινότητα, στο ίδιο νοικοκυριό, υπό τον όρο ότι κανένας από αυτούς δεν είναι παντρεμένος ή σε σύμφωνο συμβίωσης με άλλο πρόσωπο, εγγεγραμμένο ή μη, και ότι δεν συγγενεύουν άμεσα και δεν είναι αδέλφια». Η παραχώρηση κληρονομιάς είναι δυνατή μόνο με διαθήκη, ενώ η σύνταξη χηρείας είναι διαθέσιμη για ζευγάρια που συμβιούν για περισσότερα από 10 χρόνια.

Στις 17 Δεκεμβρίου 2007, το Κοινοβούλιο ενέκρινε ένα νομοσχέδιο καταχωρημένου επίσημα συμφώνου συμβίωσης, που υπέβαλε η κυβέρνηση Σοσιαλιστικού Κόμματος - Συμμαχία Ελεύθερων Δημοκρατών της Ουγγαρίας. Το νομοσχέδιο θεωρήθηκε αντισυνταγματικό από το Συνταγματικό Δικαστήριο, λόγω ρήτρας του για τα ετερόφυλα ζευγάρια. Τον Φεβρουάριο του 2009, το Κοινοβούλιο ενέκρινε τροποποιημένη έκδοση του νομοσχεδίου. Από την 1η Ιουλίου 2009 τα ζευγάρια του ιδίου φύλου μπορούν να συμμετάσχουν σε καταχωρημένα σύμφωνα συμβίωσης. Ο νόμος παρέχει τα ίδια δικαιώματα στους εγγεγραμμένους συντρόφους, τους οποίους εξισώνει με τους συζύγους, όμως αποκλείει την υιοθεσία, την υποβοηθούμενη αναπαραγωγή ή το κοινό επώνυμο.

Την 1η Ιανουαρίου 2012, ένα νέο Σύνταγμα που θεσπίστηκε από την κυβέρνηση του Βίκτορ Όρμπαν, αρχηγού του κυβερνώντος Κόμματος Fidesz, τέθηκε σε ισχύ, αναφέροντας ότι δικαίωμα γάμου έχουν μόνο ετερόφυλα ζευγάρια, ενώ δεν περιείχε καμία εγγύηση για την προστασία από τις διακρίσεις όσον αφορά το σεξουαλικό προσανατολισμό. Να σημειωθεί, ωστόσο, ότι οι διακρίσεις λόγω σεξουαλικού προσανατολισμού απαγορεύονται από το Σύνταγμα, καθώς και από τον νόμο περί ίσης μεταχείρισης.

Συνοπτικός Πίνακας
------------------

| Ζήτημα | Κατάσταση |
| --- | --- |
| Η ομοφυλοφιλία είναι νόμιμη | Yes (Από το 1961) |
| Ίσο όριο συγκατάθεσης | Yes (Από το 2002) |
| Νόμοι κατά των διακρίσεων στην εργασία | Yes (Από το 2004) |
| Νόμοι κατά των διακρίσεων στη παροχή αγαθών και υπηρεσιών | Yes (Από το 2004) |
| Νόμοι κατά των διακρίσεων σε όλους τους άλλους τομείς (συμπερ. έμμεσης διάκρισης, ρητορικής μίσους) | Yes (Από το 2004) |
| Ο γάμος ομόφυλων ζευγαριών είναι νόμιμος | No(Συνταγματική απαγόρευση από το 2012. Οι γάμοι ομοφυλόφιλων που πραγματοποιούνται στο εξωτερικό αναγνωρίζονται ως σύμφωνα συμβίωσης) |
| Αναγνώριση ομοφυλοφιλικών σχέσεων | Ναι (Από το 1996) |
| Τεκνοθεσία παιδιού του άλλου συντρόφου σε ομόφυλα ζευγάρια | No(Συνταγματικά απαγορευμένο από το 2020) |
| Από κοινού τεκνοθεσία από ομόφυλα ζευγάρια | No(Συνταγματικά απαγορευμένο από το 2020) |
| ΛΟΑ υπηρετούν ανοιχτά στο στρατό | Ναι |
| Τα τρανς άτομα επιτρέπεται να υπηρετούν ανοιχτά στο στρατό | No |
| Δικαίωμα αλλαγής νόμιμου φύλου | No(Συνταγματικά απαγορευμένο από το 2020) |
| Απαγόρευση των "θεραπειών" μεταστροφής φύλου | No |
| Πρόσβαση σε εξωσωματική γονιμοποίηση για ζευγάρια λεσβιών(IVF) | No(Διατίθεται σε ανύπαντρες γυναίκες, αλλά όχι σε λεσβιακά ζευγάρια) |
| Παρένθετη μητρότητα για ζευγάρια ομοφυλόφιλων ανδρών | No(Είναι παράνομη για όλα τα ζευγάρια ανεξαρτήτως σεξουαλικού προσανατολισμού) |
| Κατάργηση του σεξουαλικού προσανατολισμού ως κριτήριο αποκλεισμού από την εθελοντική αιμοδοσία | Ναι (Από το 2020) |

Παραπομπές
----------

1. ↑  «Hungary approves partnership legislation - PinkNews.co.uk». *web.archive.org*. 29 Ιουνίου 2011. Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 14 Νοεμβρίου 2022. CS1 maint: Unfit url (link)
2. ↑  «Reuters | Breaking International News & Views». *Reuters* (στα Αγγλικά). Ανακτήθηκε στις 14 Νοεμβρίου 2022.
3. ↑  Wareham, Jamie. «Transgender People In Hungary Lose Right To Gender Recognition». *Forbes* (στα Αγγλικά). Ανακτήθηκε στις 14 Νοεμβρίου 2022.
4. ↑  «Hungary passes law banning LGBT content in schools or kids' TV». *the Guardian* (στα Αγγλικά). 15 Ιουνίου 2021. Ανακτήθηκε στις 14 Νοεμβρίου 2022.
5. ↑  «EU sues Hungary and Poland over LGBTQ discrimination – DW – 07/15/2021». *dw.com* (στα Αγγλικά). Ανακτήθηκε στις 14 Νοεμβρίου 2022.
6. ↑  «Press corner». *European Commission - European Commission* (στα Αγγλικά). Ανακτήθηκε στις 14 Νοεμβρίου 2022.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Απριλίου 2018. Ανακτήθηκε στις 31 Μαρτίου 2018.
8. ↑  «Hungary approves partnership legislation». pinknews.co.uk. 18 Δεκεμβρίου 2007. Αρχειοθετήθηκε από το πρωτότυπο στις 2011-06-29.. Ανακτήθηκε στις 16 Μαρτίου 2008.
9. ↑  «Hungary legalizes same-sex civil partnerships». Reuters. 18 Δεκεμβρίου 2007.. Ανακτήθηκε στις 16 Μαρτίου 2008.
10. ↑  "New Hungarian constitution comes into effect with same-sex marriage ban," PinkNews.
11. ↑
12. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δικαιώματα ΛΟΑΤ στην Ουγγαρία** |

* Social visibility and acceptance of LGBT people in Hungary Αρχειοθετήθηκε 2016-03-03 στο Wayback Machine.
* Budapest GayGuide.Net Up2date GayGuide for Budapest and Hungary

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δικαιώματα ΛΟΑΤ στον κόσμο |
| --- |
|  |
| Ασία | 
* Αρμενία
* Ιαπωνία
* Ινδία
* Ινδονησία
* Κίνα
 |
|  |
| Βόρεια Αμερική | 
* Ηνωμένες Πολιτείες
* Καναδάς
* Μεξικό
 |
|  |
| Αφρική | 
* Αίγυπτος
* Αιθιοπία
* Μαρόκο
* Νιγηρία
* Νότια Αφρική
* Σουδάν
 |
|  |
| Ευρώπη | 
* Αυστρία
* Γαλλία
* Γερμανία
* Ελλάδα
* Ισπανία
* Ιταλία
* Κροατία
* Κύπρος
* Ουγγαρία
* Πορτογαλία
* Ρωσία
* Τουρκία
 |
|  |
| Νότια Αμερική | 
* Αργεντινή
* Βραζιλία
* Παναμάς
 |
|  |
| Ωκεανία | 
* Αυστραλία
* Νησιά Φίτζι
* Παπούα Νέα Γουινέα
 |

 |